Aki Kaurismäki

**Aki Kaurismäki**, nado en Orimattila o 4 de abril de 1957, é un director de cine finés, famoso polos seus filmes ambientados entre as clases sociais máis desfavorecidas, en especial as do norte de Europa, decotío con situacións e personaxes extravagantes.

## Traxectoria 
É o fundador xunto co seu irmán Mika Kaurismäki do Midnight Sun Film Festival de Sodankylä e da distribuidora cinematográfica *Ville Alpha* (que recibe o seu nome en honor da película *Alphaville* de Jean-Luc Godard).

[300px|miniatura|dereita|Aki Kaurismäki no Teatro Principial de Santiago, no [10 de outubro de 2015 ]]En 1981 os dous irmáns codirixiron a película documental *Saimaa-ilmiö* (*o síndrome do lago Saimaa*, rodada nas beiras do maior lago de Finlandia. En 1987, Aki presenta unha interpretación 'anticapitalista' de Shakespeare con *Hamlet liikemaailmassa* (*Hamlet volve ós negocios*). En 1989 dirixe a película *Leningrad Cowboys Go America* un curioso road movie musical. *A moza da fábrica de mistos* (*Tulitikkutehtaan tyttö*), de 1990, conta as vivencias sentimentais dentro dunha fábrica. En 1990 Kaurismäki roda *Contratei a un asasino a soldo* (*I Hired a Contract Killer*), con Jean-Pierre Léaud, que participou con éxito no Festival Internacional de Cine de Venecia. Logo seguiu *A vida de Bohemia* (*La Vie de bohème*), na que no canto de basearse na música de Puccini, Aki utiliza música de Mozart e de músicos franceses. En 1994 dirixe *Toma o teu pano, Tatiana* (*Pidä huivista kiinni, Tatjana*), unha película practicamente muda, unha das que mellor define o carácter surrealista do traballo de Kaurismäki. En 1996, *Kauas pilvet karkaavat* consegue un discreto éxito: a comedia, de ton lixerio, tamén trata da crise económica e do paro. En 1999 dirixe **Juha**, na que adapta un clásico da literatura finlandesa de Juhani Abo. Esta película, que conta cuns carteis explicativos, non ten diálogos e se presenta como unha antiga película de cine mudo.

En 2002 é premiado no Festival de Cine de Cannes por *Un home sen pasado* (*Mies vailla menneisyyttä*). Actualmente reside na aldea de Bico, no concello portugués de Castro Laboreiro.

No ano 2015 o director estivo en dúas ocasións en Santiago de Compostela. A primeira vez foi acudindo á inauguración da sala de cinema *Numax*, o 16 de marzo, aproveitando a proxección inaugural do seu filme *Kauas pilvet karkaavat*. A segunda, no eido do festival de cinema de curtametraxes *Curtocircuíto*, en que presentou unha escolla de curtas en dous días diferentes. O día 9 de outubro, primeiro, dentro da sección «*Rock & Shorts*», cunha escolma de filmes musicais da súa autoría, acto no que participou nunha pequena conversa. Por outra banda, o día 10 de outubro fixo outra presentación con coloquio dunha escolla de curtas doutros directores da súa elección que titulouse «*Signed by Aki K*».

## Filmografía 
* *Rikos ja rangaistus* (*Crime e castigo*)
* *Calamari Union* (1985)
* *Varjoja paratiisissa* (*Sombras no paraíso*, 1986)
* *Hamlet liikemaailmassa* (*Hamlet volve ós negocios*, 1987)
* *Ariel* (1988)
* *Likaiset kädet* (*As mans sucias*, 1989)
* *Leningrad Cowboys Go America* (1989)
* *Tulitikkutehtaan tyttö* (*A moza da fábrica de mistos*, 1990)
* *I Hired a Contract Killer* (*Contratei un asasino a soldo*, 1990)
* *Boheemielämää* (*A vida de bohemia*, 1992)
* *Pidä huivista kiinni, Tatjana* (*Agárrache o pano, Tatiana*, 1994)
* *Leningrad Cowboys Meet Moses* (1994)
* *Kauas pilvet karkaavat* (1996)
* *Juha* (1999)
* *Mies vailla menneisyyttä* (*Un home sen pasado*, 2002)
* *Dogs Have No Hell* (episodio de 10 minutos de *Ten Minutes Older - The Trumpet*, 2002)
* *Bico* (episodio de *Visions of Europe*, 2004)
* *Laitakaupungin valot* (*Luces no solpor*, 2006)
* *La Fonderie* (episodio de ''Chacun son cinéma ou Ce petit coup au coeur quand la lumière s'éteint et que le film commence*, 2007)
* *Le Havre* (2011)
* *Tavern Man* (episodio de *Centro Histórico*, 2012)
* *True Crimes* (2016)
* *O outro lado da esperanza* (2017)

### Documentais 
* *Saimaa-ilmiö* (*O xesto de Saimaa*, 1981)
* *Total Balalaika Show* (1994)

### Curtametraxes 
* *Rocky VI*, 1986 (8 min)
* *Thru the Wire*, 1987 (6 min)
* *Rich Little Bitch*, 1987 (6 min)
* *L.A. Woman* (*Muller de Os Ánxeles*), 1987 (5 min)
* *Those Were The Days*, 1991 (5 min)
* *These Boots* (*Estas botas*), 1992 (5 min)
* *Oo aina ihminen* (*Sempre ser humano*), 1996 (5 min)
* *Välittäjä* (*O corredor*), 1996 (4 min)
* *Bico*, 2004 (6 min)
* *Valimo* (*Fundición*), 2007 (4 min)
* *Juice Leskinen & Grand Slam: Bluesia Pieksämäen asemalla*, 2013 (18 min)
* *Vandaleyne'', 2015 (cameo)

## Notas 
## Véxase tamén 
### Ligazóns externas 
* Siunattu teknologia! , comprehensive fan site of the films of Kaurismäki brothers.